Cinci invataturi despre calea mântuirii 

de Sf. Teofan Zăvorâtul 



"Invatatorule, ce sa fac ca sa moştenesc viata de veci ?" (Luca 10,25). Asa II intreba odinioară pe 
Domnul un invatator de lege. Acela ii intreba ca sa-L ispitească, numai dintr-un fel de curiozitate, 
sa vadă ce va spune învăţătorul, căci ştia si singur care este răspunsul. Dar putem intreba despre 
calea mântuirii nu doar din simpla curiozitate, ci din dorinţa sincera de a primi un răspuns direct - 
un răspuns necunoscut sau uitat; putem intreba dintr-o necesitate vitala, pentru ca sufletul ne 
doare si inima se chinuieşte in nedumerirea: ce sa facem ca sa moştenim viata veşnica ? 
O astfel de nelămurire chinuitoare, este cu atât mai fireasca, cu cat este mai nedefinita sfera de 
gânduri in care se afla cei care intreaba si cu cat mai multe păreri diferite intalnesc aceştia in 
scrierile si in cuvintele oamenilor. Oare nu intr-o asemenea situaţie ne aflam si noi acum ? Uitati- 
va in jurul nostru si veţi vedea, ca nici cei ce sunt dintr-ai noastrii nu spun toţi acelaşi lucru. Unul, 
de pilda, spune: "roaga-te si te va mântui Dumnezeu"; altul: "plânge, frange-ti inima, si 
Dumnezeu nu te va urgisi"; al treilea: "fa milostenie si aceasta va acoperi mulţime de păcate"; 
altul: "posteşte si alipeste-te de casa Domnului"; iar altul: "lasă toate, fugi si te depărtează si fa-ti 
lacas in pustie". lata cate răspunsuri diferite au ai nostrii! Si toate acestea sunt adevărate reguli 
de mântuire, cu care te intalnesti neindoielnic pe calea salvării. In ceea ce-i priveşte pe cei ce se 
considera ca fiind dintre ai nostrii, dar au incetat sa mai fie ai nostrii - ma refer la creştinii care s- 
au luat după duhul veacului si al parareii de sine, cei care, insusindu-si câteva concepte solide 
preluate din creştinism, dar inaltandu-se in părerea de sine, ne-au părăsit si s-au despărţit cu 
inima de Domnul Hristos, cu toate ca II mărturisesc cu limba - in ceea ce ii priveşte pe ei, printre 
aceştia se afla si o mai trista si mai dureroasa discordie, care s-a indepartat de calea adevărului si 
rătăceşte pe meandrele minciunii. Nu vi s-a intamplat oare si vouă sa auziţi in discuţii sau sa citiţi 
din cârti cum filozofează unii despre ordinea lucrurilor, care ar trebui sa fie alcătuita după mintea 
lor, iar nu cum este acum ? Despre mântuirea sufletului nici nu se pomeneşte acolo. Fericirea 
veşnica, daca este acceptata ca atare este considerata ca si cum am avea-o deja, după oarece 
drepturi ale omenirii, iar toata grija este indreptata către indulcirea, ca adaos la aceasta, a vieţii 
terestre si spre transformarea acesteia , din amara, in paradiziaca. In acest spirit, unul proclama: 
"Sa nu crezi in nimic, decât in raţiunea ta, urmeaza-ti chemările firii, fii independent, trăieşte după 
bunul tau plac si nu permite unei mâini străine sa se aşeze pe grumazul tau - si vei fi fericit"; altul 
propovaduieste: "Unde nu se inmultesc desfătările publice, ca teatrele si altele ca acestea, acolo 
viata nu este viata". In alta parte auzi: "Nu poţi merge pe calea cea dreapta - trebuie sa ai ştiinţa 
de a trai, ştiinţa de a-ti dirija treburile astfel incat sa nu-ti prejudiciezi interesele si sa nu le 
permiti altora sa-ti strice planurile, intenţiile si sentimentele" (aceasta se numeşte la ei 
intelepciune); in alta parte se spune ca eşti pierdut daca nu-ti aperi cinstea si interesele. 
Observaţi ce intunecate sunt aceste filozofări ? Si, cu toate acestea, putem spune ca ele constituie 
temelia obiceiurilor lumii si le putem intalni circulând libere atât intr-o simpla discuţie, cat si intr-o 
mare şedinţa, sau tipărite intr-o carte - si nu intr-una singura ! Inchipuiti-va acum ce trebuie sa 
se intample in mintea si in inima aproapelui vostru sau, poate, chiar a fiicei sau a fiului 
dumneavoastră, când intr-o mulţime de locuri vor fi intampinati de asemenea fraze, când vor citi 
dintr-o carte astfel de păreri, iar din alte cârti, altele si mai rele, si acestea nu intr-o singura zi, 
nici intr-o singura luna, ci de-a lungul multor ani; când, totodată, ei vad in jurul lor obiceiuri 
impregnate de acelaşi spirit, iar in inima lor, ispitita de tentaţii, se nasc gânduri pofticioase, care 
clatină buna randuiala - inchipuiti-va ca toate aceste impresii diverse se vor strânge, dintr-o data, 
intr-un suflet tanar sau poate ca nu neapărat tanar: ce va simţi atunci inima, mai ales o inima 
care nu L-a uitat inca pe Dumnezeu si care preţuieşte cuvântul adevărului, rostit de gura lui 
Dumnezeu ? Aud ieşind din străfundul acelei inimi un strigat , asemenea strigatului apostolilor 
speriaţi de furtuna si al lui Petru, care incepuse sa se inece: "Doamne, salveaza-ma, ca pier! 
Doamne! Ce sa fac sa ma mantuiesc ?" Mame si taţi! Auziţi voi, oare, acest strigat? 
Sa nu credeţi ca m-am luat cu vorba. Nu. Intenţionat am vrut sa clarific cum este firesc sa ne 
intrebam, mai ales astăzi, asupra caii de mântuire sau a drumului către imparatia cereasca. Sunt 
convins ca, daca in mijlocul nostru S-ar ivi acum Domnul, , atunci toţi căutătorii binelui autentic, 
vazand cum duhul zilei de azi, invataturile si rânduielile de acum se contrazic una cu alta, toţi 
aceştia L-ar intreba de Domnul, intr-un singur glas: "Doamne, ce sa facem ca sa moştenim viata 
de veci? Ce sa facem ca sa ne mantuim ?". Ei, fraţilor, Domnul ieri si azi si in veci, este acelaşi 



(Evrei 13,8). Atunci i-a spus iudeului sa caute răspunsul in Lege: ce este scris in Lege, cum citeşti 
? Astăzi, fara indoiala ca i-ar spune creştinului sa deschidă Sfânta Evanghelie, sa se indrepte, in 
general, spre invatatura Noului Testament sau spre Biserica lui Dumnezeu si l-ar intreba: "Ceea ce 
este cuprins aici, cum intelegi ?". Este evident ca Domnul, indreptand atenţia iudeului către Lege, 
voise sa-i sugereze: "Nici nu trebuie sa intrebi, calea spre mântuire este inscrisa in Lege; fa asa si 
te vei mântui. Pentru aceasta este data Legea, ca sa te duca la mântuire". Tot asa trebuie sa le 
spunem si noi creştinilor care se indoiesc din pricina nelămuririlor care-i impresoara: "Nici nu 
trebuie sa ne intrebati! Creştinismul este singura cale de mântuire. Fiţi creştini autentici si va veţi 
mântui". La ce serveşte Sfânta Biserica, dogmele si poruncile, la ce servesc Sfintele Taine, 
posturile, privegherile si rugăciunile noastre, sfinţirile si toate celelalte. Toate acestea sau toate 
cele cuprinse de Sfânta Biserica reprezintă calea sigura de mântuire. Cine va primi din toata inima 
si va implini sarguincios tot ce ne porunceşte sfânta Biserica, acela nu este in afara drumului 
mântuirii. De aceea, daca acesta se afla in noi, inseamna ca rostul nostru nu este sa intrebam, ci 
sa aducem slava; nu sa căutam unde se afla mântuirea, ci sa o primim de-a gata, ca apartinandu- 
ne sau cuprinzandu-ne cu totul; sa slăvim, sa cinstim cu toata puterea si sa ne inchiman 
Domnului., care ne mantuieste prin Sfânta Sa Biserica. Aşadar, ce trebuie sa facem ? Sa cinstim 
cu sfinţenie si sa umblam neclintiţi in toate invataturile, legiuirile, si rânduielile sfintei biserici, fara 
sa ascultam nici un fel de cugetări deşarte ale noii filozofii, care se străduieşte sa darame totul, 
fara sa construiască nimic. 

Cred ca in mintea noastră a rămasa inca nelămurirea: Ce anume trebuie sa facem ca sa ne 
mantuim ? Va voi răspunde acum in câteva vorbe: credeţi in tot ce ne porunceşte Sfânta Biserica 
si, primind puterile harului prin Sfintele Taine si incalzindu-le in voi prin toate celelalte ierugii, 
rugăciuni si rânduieli ale Sfintei Biserici, mergeţi neabătuţi pe calea poruncilor date noua de 
Domnul Iisus Hristos, călăuziţi de pastorii sfinţiţi si va veţi mântui. Descoperirea amănunţita a 
acestora o voi amâna pentru alta ocazie si imi voi termina cuvântul cu rugăciunea ca Domnul sa 
va dăruiască lumina si intelegere, ca sa-L cunoaşteţi si sa va lămuriţi limpede calea mântuirii 
adusa de El pe pamant si confirmata de Biserica, care a condus in rai deja pe atatia sfinţi, pentru 
ca nici voi sa nu fiţi lipsiţi de implinrea acestei bine aşteptări. Amin. (24) 



Din discuţia precedenta ne-a rămas lămurirea unei situaţii destul de importante. V-am spus ca si 
acum, cu toata profunda divegenta de opinii a celor din jurul nostru, este firesc sa intrebam: 
"Doamne, ce trebuie sa facem ca sa moştenim viata veşnica ? Doamne ! Ce trebuie sa facem ca 
sa ne mantuim ?". Am spus, de asemeni, ca aceasta intrebare este de prisos pentru creştinul care 
trăieşte in sânul Bisericii lui Hristos, in duhul creştinismului; pentru ca tocmai creştinismul este 
singura cale pusa de Dumnezeu pe pamant spre a ne conduce la împărăţia veşnica sau calea 
mântuitoare. Cel ce merge pe ea, ce rost are sa mai intrebe de calea mântuitoare ? Fii creştin 
autentic si vei ajunge in rai: fii creştin adevărat si te vei mântui. 

Dar poate ca nu tuturor le este limpede ce inseamna sa fii creştin adevărat sau ce anume din 
creştinism li se propune drep condiţie indispensabila pentru mântuire si, odată cu aceasta, drept 
indiciu hotărâtor ca se afla pe drumul spre viata veşnica, iar nu spre pieire. Ne-a rămas tocmai 
desluşirea acesteo probleme. Atunci am răspuns printr-o consideraţie generala, acum o vom 
lamuri mai pe larg, pornind de la comparaţia caii spre mântuire cu o cale obişnuita. 
Cel ce se pregăteşte sa plece la drum, pentru ca sa-si incheie cu bine călătoria, trebuie sa 
cunoască drumul, sa-i cunoască direcţia si lungimea si tot ce poate sa-i iasă in cale; iar când este 
pe drum, trebuie sa vadă si drumul, si ce-l inconjoara. La fel si creştinul care vrea sa ajungă la 
viata veşnica, trebuie sa cunoască atât calea care duce acolo, cat si tot ce o inconjoara, tot ce se 
afla deasupra, la stânga, la dreapta si in fata, trebuie sa-si lumineze mintea adunând principii 
sănătoase despre tot ce exista si poate exista, trebuie sa ştie Ce este Dumnezeu ? Ce este lumea 
aceasta, cum este ţinuta si incotro se indreapta ? Ce suntem noi, de ce ne aflam aici si ce ne 
aşteaptă după moarte ? Cum trebuie sa ne purtam fata de toate cele din jur: fata de Fiinţa 
suprema - Dumnezeu, fata de fraţii nostrii - oamenii si fata de lumea nevăzuta - ingerii si sfinţii ? 
Cel ce cunoaşte toate acestea, umbla in lumina; iar cel ce nu le cunoaşte, sta in intuneric si, daca 
s-ar hotari sa meargă, s-ar impiedica, pentru ca intunericul ii orbeşte. Numai creştinismul risipeşte 
acest intuneric, dând tuturor intrebarilor răspunsuri adevărate, prin invatatura sa. El invata ca 
Dumnezeu, Cel slăvit in Treime - Tatăl, Fiul si Sfanţul Duh - creandu-le pe toate numai prin 
cuvântul Sau, cuprinde totul prin verbul puterii Sale si pe toate le conduce spre menirea lor, si mai 
ales are grija de om, pe care, vazandu-l căzut, ii restaurează in chip firesc In Mântuitorul Hristos, 



povatuindu-l prin revelaţii si calauzindu-l prin porunci, care-i determina toate relaţiile fireşti si 
alcătuiesc calea pe care urmează sa meargă. Reunirea tuturor acestor principii este lumina care 
ne indica drumul si ni-l luminează. Cunoaşte, aşadar, invatatura crestin-ortodoxa si pastreaz-o din 
toata inima si vei vedea calea spre împărăţie, ca si tot ce inconjoara aceasta cale si tot ce poţi 
intalni mergând pe ea! Acesta este primul lucru. 

Dar, chiar daca cineva cunoaşte calea, si calea este luminata, , ce folos daca n-are putere sa o 
urmeze ? Un om bolnav, vlăguit, fara picioare, aşezat langa drumul pe care ii este imperios sa 
urmeze - atât de necesar, incat, daca nu va merge, va muri - nu va face decât sa-si franga inima 
si mai tare, pentru ca ştie drumul si ii vede. In aceasta situaţie ne-am fi aflat si noi, daca Domnul, 
luminandu-ne cu lumina cunoastintei, nu ne-ar fi dat puterea sa urmam aceasta lumina; căci prin 
propriile noastre puteri nu putem merge, nu avem forţa, suntem slăbiţi, sfărâmaţi. Dar nu va 
intimidaţi! Dumnezeiasca Lui putere ne-a pregătit deja - prin Domnul, cel ce ne-a chemat spre 
minunata Sa lumina, - "toate cele ce sunt spre viata si spre buna cucernicie"( II Petru 1,3) care se 
dau fiecărui credincions prin Sfintele Taine ale Bisericii, se dau cu dărnicie, din plin, fiecare cat 
vrea si cat poate primi. Botezul innoieste, mirungerea intareste, sfânta impartasanie ne uneşte in 
modul cel mai intim cu Domnul Iisus Hristos, sfânta pocăinţa ii restaurează pe cel căzut, pe cel 
căzut din nou după botez, si asa mai departe. Fiecare Sfânta Taina oferă o anumita putere 
dumnezeiasca, necesara omului pe calea spre imparatia cereasca... Si astfel, cunoascand Sfintele 
Taine ale Bisericii, fa-te cat mai adesea părtaşul lor, cu evlavie si toata randuiala stabilita de 
Sfânta si dumnezeiasca Biserica, si piterile divine trebuitoare parcurgerii drumului spre imapratia 
cereasca nu se vor micşora niciodată in tine. Acesta este al doilea lucru. 

Dar, pe drum, puterile se pot imputina si slabi, ori ne putem lasă taraţi in fel de fel de pasiuni si 
ademeniri. In primul caz, drumul va inceta; in al doilea, vom adopta o cale greşita; rezultatul 
ambelor este pieirea. Ce este de făcut ? Puterile trebuie primenite , iar ademenirile respinse. Ce 
trebuie sa facem pentru aceasta ? In primul rând, trebuie sa implinim cu statornicie toate 
hotărârile si rânduielile Bisericii: sfintele slujbe, rugăciunile si sfinţirile. lata de ce: in Sfintele Taine 
primim harul Sfanţului Duh, ca pe o scânteie divina, pogorâta in fiinţa noastră. După cum, pentru 
ca o scânteie căzuta intr-o substanţa sa se transforme in flacăra este nevoie de aer si de mişcarea 
aerului, la fel este necesara o anumita atmosfera si mişcare a atmosferei, pentru ca scânteia 
harului divin primita in Sfintele Taine sa pătrundă in fiinţa noastrasi sa devină flacăra. Aceasta 
atmosfera este consituita de duhul Bisericii: toate ritualurile slujbelor, , ale rugăciunilor si ale 
tipicurilor Bisericii, care-l inconjoara pe om in toate situaţiile. Iar mişcarea atmosferei este data de 
urmarea statornica a ierugiilor bisericeşti, după intocmirea lor, si de neincetata participare la ele. 
Ma refer la slujbele din timpul zilei: vecernia, utrenia, liturghia, praznicele bisericeşti, procesiunile 
Crucii, rugăciunile pentru diferite trebuinţe - in casele oamenilor si in biserica -, pelerinajele la 
locurile sfinte si mai ales sfintele posturi, ţinute cu evlavie si cu impartasirea cu Sfintele Taine. Cu 
cat participa cineva cu mai multa râvna la toate aceste sfinte ritualuri, cu atât mai tare se va 
aprinde in el scânteia harului, pana când se va transforma intr-o flacăra care-i va cuprinde toata 
alcătuirea fiinţei - atât cea sufleteasca, cat si cea trupeasca. Cine va face asa, acela nu-si va 
eupiza niciodată puterile, nu-si va pierde niciodată vigoarea pe drum si nu va cădea in nepăsare. 
Aceasta metoda ne este data si pentru ca sa respingem ademenirile si desfătările lumii. Cine 
vieţuieşte după randuiala Bisericii, acela, aflandu-se ca si ascuns in spatele unei ingradiri, nu se 
teme de amăgirile lumii. Duhul Bisericii este asemeni cântărilor psaltice si a molitvelor citite 
impotriva amărăciunii produse de respiraţia duhului lumii. De este atins cineva de aceasta 
molima, sa fuga la biserica si va scapă de ea; sau sa respecte cu statornicie prescrierile Bisericii, 
si lumea nu va găsi ocazia sa ii molipsească; căci tot ce se afla in lume se afla si la noi in Biserica, 
dar in infatisarea cea mai curata si mai dumnezeiasca... Ei au serbări, noi avem sfinte praznice si 
saarbatori; ei au baluri, noi - slujbe bisericeşti; ei au teatre, noi - dumnezeieşti ierugii. Sa 
compare fiecare ce este mai bun si sa nu-si piardă vremea cu amăgiri deşarte, sa nu lase de 
dragul acestora ceea ce-i adevărat, rodnic si hrănitor. Trăieşte, aşadar, in duhul Bisericii si vei trai 
ingradit in atmosfera duhovniceasca si nu-ti vor seca niciodată puterile pentru continuarea 
drumului, si nici un fel de amăgiri nu te vor ademeni pe carari greşite. Acesta este al treilea lucru. 
Ca sa nu va obosesc va voi expune pe scurt al patrulea lucru. Putem intalni pe drum piedici, pe 
care sa nu ne dam seama cum sa le indepartam; plasa poate fi pusa astfel incat sa nu o putem 
ocoli; putem intalni o incurcatura de drumuri din care sa nu ştim cum sa ieşim; ne poate invalui 
un nor care sa ne acopere complet calea si sa ne infricoseze cu tunete si cu fulgere: la cine 
alergam atunci ? Ce facem ? Cine ne va ajuta in asemenea situaţii ? îngerii din cer ? Dar aceştia 
se arata numai in cazuri cu totul deosebite, lasand desfăşurarea curenta a evenimentelor in 
seama ordinii comune a vieţii. Aşadar, cine ne va ajuta ? Ne vor ajuta pastorii, părinţii 
duhovniceşti, care sunt daţi Bisericii, conform Apostolului, pentru a păzi pe creştini de rătăcirea in 



confuzii si pentru a-i conduce pe toţi, neabătut, spre viata veşnica, invatandu-l pe fiecare sa 
ajungă la măsura vârstei deplinanatii lui Hristos(Ef. 4,13) . Aşadar, supune-te părinţilor 
duhovniceşti si vei evita rătăcirea si impiedicarea pe calea spre imparatia cereasca, si vei ajunge 
grabnic si nepagubit la porţile raiului. 



lata tot ce ne propune creştinismul, in privinţa caii mântuirii: 

1. Sa cunoaştem si sa respectam invatatura creştina, prin care aflam principii sănătoase despre 
tot ce exista si prin care ni se arata, in porunci, calea spre imparatie. 

2. Sa ne aflam sub lucrarea Sfintelor Taine ale Bisericii, prin care primim putere de viata si de 
trăire evlavioasa 

3. Sa participam la toate sfintele slujbe, molitve si ritualuri ale Bisericii, după randuiala, pentru ca 
astfel sa incalzim in noi scânteia harului divin si sa respingem ademenirile lumii 

4. Sa ne incredintam conducerii pastorilor legitimi si a părinţilor duhovniceşti si sa le ascultam cu 
supunere indrumarile. 

Aşadar, aflaţi si păstraţi in inima tot ce ne invata Sfânta Biserica si, primind puterile harului prin 
Sfintele Taine si incalzindu-le prin toate celelalte sfinte ierugii, mergeţi neabătuţi pe cale 
poruncilor date noua de Domnul Iisus Hristos, mergeţi sub călăuzirea pastorilor duhovniceşti si 
veţi ajunge, cu siguranţa, in imparatia cereasca si va veţi mântui. Amin 



In discuţia precedenta am ajuns la următoarea concluzie: afla si păstrează in inima tot ce ne 
invata Sfânta Biserica si, primind puteri de la Dumnezeu prin Sfintele Taine si incalzindu-le prin 
toate celelalte ierugii si rugăciuni ale Bisericii, mergi neclintit pe calea poruncilor date noua de 
Domnul Iisus Hristos, sub conducerea pastorilor legitimi, si negreşit vei ajunge in imparatia 
cereasca si te vei mântui. Acesta este răspunsul, răspunsul direct si singurul răspuns pentru toţi 
cei ce intreaba: Ce sa facem ca sa moştenim viata veşnica ? Toţi cei ce s-au mântuit, asa s-au 
mântuit si nu pe alta cale, si toţi cei ce astăzi se mantuiesc, asa se mantuiesc, iar nu altminteri. 
Nici nu are rost sa mai vorbim despre aceasta. Insa ma tem de nu exista printre voi cineva care 
sa judece strâmb aceste lucruri ? Nu gândeşte oare careva ca nu toate cele arătate sunt la fel de 
trebuitoare, sau nu sunt toate trebuitoare tutoror, ca s-ar putea lipsi de unele, fara aa-si pune in 
pericol mântuirea, sau ca unele ar putea fi lăsate deoparte, nefiind obligatorii pentru toţi ? De 
aceea ma simt obligat sa va lămuresc ca toate cele arătate de noi, adică dreapta invatatura a 
credinţei - respectarea poruncilor, primirea Sfintelor Taine, participarea la toate rugăciunile 
Bisericii si ascultarea de pastorii legitimi - toate acestea sunt esenţiale in lucrarea mântuirii, căci 
numai acolo se infaptuieste mântuirea, unde toate acestea conlucrează; unde lipseşte ceva, acolo 
lucrarea mântuirii este pusa in pare pericol si este compromisa. Căci ce fel de mântuirea poate 
aştepta cineva care nu păstrează invatatura adevărata a credinţei si a Bisericii si gândeşte greşit 
sau despre Dumnezeu, lume si om, sau despre actuala stare decăzuta a noastră, sau despre 
mijlocul restaurării fiinţei noastre, care este unul singur, sau despre moarte si viata noastră 
viitoare, sau despre oricare dintre dogme, când însuşi Domnul ne spune ca, de se va lepăda 
cineva de cuvintele Lui "in neamul acesta desfrânat si păcătos" , de acela se va lepăda si El in fata 
Tatălui Sau, care este in ceruri (Marc, 8,38) ? Iar cel ce va fi lepădat de Domnul, unde isi va găsi 
locul ? Desigur ca nu in imparatia cerurilor. Dar iată ca exista oameni care spun: "crede cum vrei, 
este suficient sa trăieşti corecţi si nu te teme de nimic", ca si cum poţi sa trăieşti corect fara sa ai 
principii sănătoase despre lucrurile care ne invata adevărata credinţa! Nu va amăgiţi, fraţilor ! In 
alcătuirea vieţii adevărate nu intra numai comportamentul, ci si modul sănătos de judecata, asa 
ca despre cel căruia ii lipseşte aceasta, nu putem spune ca viata lui este buna si dreapta. Pe de 
alta parte, a trai corect inseamna a trai intr-un mod bineplacut lui Dumnezeu; o viata bineplacuta 
Domnului este trăita in intregime după voia lui Dumnezeu, iar una dintre primele definiţii ale voii 
lui Dumnezeu fata de noi este sa credem in Cel pe care L-a trimis, adică in Domnul Iisus Hristos si 
in dumnezeiasca Sa invatatura. Aşadar, cel ce spune "crede cum vrei, numai trăieşte corect", in 
timp ce avem porunca sa ţinem adevărata credinţa, se aseamănă cu acela care isi distruge singu 
fundaţia pe care vrea sa-si ridice casa, sau cu cel care vrea sa traverseze un rau cu o barca, al 
cărui fund ii găureşte chiar el. 

Ce fel de matuire poate aştepta acela care incalca anumite porunci dumnezeieşti, ca de pilda 
porunca dreptăţii sau a milosteniei, a infranarii sau a hărniciei, a curăţeniei sau a neagonisirii, a 
fidelităţii conjugale sau oricare alta, micsorandu-si greutatea păcatelor cu unele interpretări 



deformate , ca de exemplu, "firea indeamna, inima cere", sau incercand sa le ascundă chipul had 
de conştiinţa prin unele fapte de evlavie vizibile si uşor de indeplinit, ca umblatul pe la biserici, 
impodobirea icoanelor preţioase sau aprinderea candelelor ? Ce fel de mântuire, repet, pot aştepta 
aceastia, când este spus clar ca "de vrei sa intrai in viata, păzeşte poruncile" (I In. 3;23; Mt.19, 
17) si ca nedrepţii, de orice fel ar fi, nu pot moşteni imparatia lui Dumnezeu (I Cor. 6,9) ? Desigur 
ca este nevoie, este intr-adevar nevoie pentru mântuire si de fapte vizibile de evlavie, dar nu 
numai de acestea: este obligatorie si implinirea tuturor celorlalte porunci ale lui Dumnezeu. "Pe 
acestea trebuia sa le faceţi si pe acelea sa nu le lasati" , spune Domnul (Mt. 23,23). Nu poţi 
merge fara picioare si nu poţi zbura fara aripi; la fel, nu poţi ajunge la imparatia cereasca fara 
implinirea poruncilor. 

Mai exista unii care cred ca-si pot chivernisi singuri mântuirea, prin ei insisi, fara sa primească 
putere de la Dumnezeu prin Sfintele Taine, intru viata si curata evlavie, si fara sa le incalzeasca 
prin sfintele slujbe si rugăciuni ale Bisericii. Am explicat deja ca noi, cazuti fiind, suntem 
neputincioşi si nu putem face un pas pe calea cea buna fara ajutorul deosebit al harului; ca acest 
har se primeşte in Sfintele Taine si ca, odată primit, la inceput este asemenea unei mici scântei, 
care apoi se incinge, devenind flacăra, prin participarea activa la rânduielile sfintei si 
dumnezeieştii Biserici. Toate acestea sunt de la sine intelese, sunt conştientizate prin experienţa 
personala si sunt mărturisite de toata lumea. Dar iată ca exista persoane care spun: tot acest 
spirit eclezial este necesar celor simpli, iar celor ce inteleg esenţa lucrurilor le este suficienta 
numai slujirea mentala, spirituala sau sufleteasca lui Dumnezeu. Fericiţi sunteţi voi, suflete 
simple, care primiţi totul fara impotrivire si care va supuneţi cu bucurie fiecărei chemări a Bisericii! 
Sunteţi asemenea copacilor saditi langa ape izvoratoare, care-si dau roadele la buna vreme. Iar 
cei ce inteleg lucrurile in felul lor sunt, din punct de vedere duhovnicesc, asemănător unor firave 
fire de iarba crescute pe pamant uscat, pietros sau nisipos si care abia dai semne de viata; sau, 
mai rau: sunt asemenea seminţelor ingropate inca in măruntaiele pământului, care au incoltit 
inainte de vreme sau prea târziu. Inchipuiti-va ca afara ploua, ninge, viscoleşte si scoateţi afara 
pe o asemenea vreme un om neimbracat cum se cuvine: cat credeţi ca va rezista ? Exact in 
aceasta situaţie se afla cel ce se instraineaza de Sfintele Taine si de toata Biserica noastră de 
viata datatoare. Sunt jalnici aceşti oameni! Egoismul si slava deşartă le mananca oasele. 
In sfârşit, Domnul i-a ales pe apostoli, aceştia si-au predat misiunea episcopilor, care si-au stabilit 
impreuna-lucratori pe presbiteri. Toţi aceştia, laolaltă, alcătuiesc păstorirea cea rânduita de 
Dumnezeu in Biserica, a cărei sarcine este sa-i ridice pe toţi la starea bărbatului desăvârşit, " la 
măsura vârstei deplinătăţii lui Hristos" (Ef. 4,13) , sfintindu-i cu Tainele, incalzindu-i cu sfintele 
ierugii si indrumandu-i cu sfaturi pe drumul cu multe fagasuri spre desăvârşirea duhovniceasca. 
Sa-I mulţumim Domnului ca este asa ! Noi suntem orbi; după cum orbul are nevoie de un ghid, la 
fel, si noi avem nevoie de o călăuza care sa ne arate calea spre Imparatia lui Dumnezeu; in foarte 
multe situaţii avem nevoie de o presoana care sa ne ia de mâini si sa ne scoată din vălmăşagul de 
gânduri si sentimente in care ne arunca uneori vrăjmaşul si propria noastră neintelegere. Sa nu 
spuneţi ca indrumatorul tuturor este cuvatul lui Dumnezeu, ca vom citi si vom vedea singuri de ce 
anume avem nevoie. Cuvântul lui Dumnezeu conţine indicaţii generale pentru toţi, dar ce anume 
am eu nevoie, in situaţia mea concreta, acestea trebuie sa mi le explice altul, o voce vie, iscusita. 
De n-ar fi asa, as fi nevoit sa cutreier pe carari intortocheate si sa ma aflu in permanenta 
primejdie. lata de ce avem atâta nevoie de sfatul intelept al preotului. Cum de li se pare unora, si 
poate ca multora, ca singurele relaţii ale lor fireşti cu preotul apar odată cu necesitatea săvârşirii 
unei Sfinte Taine sau a altei slujiri bisericeşti ? Unii ca aceştia uita ca "unde lipseşte cârmuirea , 
lumea cade ca frunzele; izbăvirea sta in prisosul sfatului" (Pilde 11,14) . 
Din toate cele spuse, reiese din nou aceeaşi conlcuzie, expusa mai inainte: daca vrei sa te 
mantuiesti, cunoaşte si păstrează in inima tot ce te invata Sfânta Biserica si, primind 
dumnezeiestile puteri prin Sfintele Taine si incalzindu-le prin toatele sfintele ierugii si rugăciuni ale 
Bisericii, mergi neclintit pe calea poruncilor pe care le-am primit de la Domnul Iisus Hristos, sub 
călăuzirea pastorilor legiuiţi, si negreşit vei ajunge la Imparatia lui Dumnezeu si te vei mântui. 
Toate acestea sunt cu totul esenţiale in lucrarea mântuirii, sunt necesare toate, impreuna, si 
pentru toţi. Cel care nu primeşte sau nu accepta ceva din acestea, pentru acela nu este mântuire, 
acela nu-si va lecui neputinţele si nu va evita suferinţa. Biserica lui Dumnezeu este tamaduitoarea 
care conţine in alcătuirea ei leacul care vindeca orice boala a duhului nostru. Părţile componente 
ale leacului sunt acestea: invatatura ortodoxa, trăirea potrivit poruncilor, Sfintele Taine cu slujbele 
bisericeşti, si cârmuirea pastorilor. După cum in bolile trupeşti leacul este vindecător numai atunci 
când este compus din toate substanţele prescrise in reţeta, la fel, in boala duhului nostru, 
vindecarea poate avea loc numai când primim toate stihiile care intra in componenta singurului 
nostru leac spiritual: creştinismul sau Biserica. Scoateţi afara din componenta leacului trupesc 



oricare dintre aceste puteri, si acesta isi va pierde eficacitatea. Respingeţi ceva dintre cele ce intra 
in mod necesar in componenta Creştinismului sau a Bisericii, si va veţi lipsi singuri de leacul care 
va este atât de trebuincios si veţi ramane, aşadar, in aceeaşi stare de nevindecare si de cădere, 
deci nu va veţi mântui si nu veţi vedea imparatia cereasca. Amin. 



Discutând pana acum despre calea spre mântuire, am aflat ca cel ce voieşte sa-si salveze sufletul 
trebuie sa cunoască si sa păstreze cu sfinţenie invatatura dumnezeiasca a sfintei credinţe, si, in 
acelaşi timp, trebuie sa primească puterile dumnezeieşti prin Sfintele Taine, sa le incalzeasca prin 
toate ierugiile Bisericii si apoi, cu ajutorul lor, sa meargă pe calea poruncilor lui Dumnezeu, sub 
călăuzirea pastorilor legiuiţi. Am mai văzut, de asemeni, ca toate acestea sunt necesare si sunt de 
trebuinţa toate impreuna, asa ca degeaba se va amăgi cu mântuirea cel ce, cu de la sine putere, 
respinge oricare dintre aceste puteri lucratoare ale mântuirii. 

Referindu-ne acum la noi insine, la modul de viata care domneşte in noi, ce vedem ? Vedem ca 
toate aceste funcţionează deja in jurul nostru, ca nu suntem lipsiţi de păstorirea legiuita rânduita 
de Dumnezeu, prin care se săvârşesc pentru noi izbăvitoarele Taine, cu toate ierugiile, prin care 
se propovaduieste sfânta credinţa si sunttalcuite poruncile lui Dumnezeu; ca, aşadar, dispunem 
de toate mijloacele intru viata si buna cucernicie sau, ca sa spunem asa, trăim intr-o atmosfera 
propice mântuirii. 

Mântuirea ne este atât de aproape, incat mai ca putem s-o pipăim. Cat de amarnic o sa plângem, 
când in ceasul in care se va hotăra vrednicia fiecăruia dintre noi ne vom afla nelucratori ai propriei 
noastre mântuiri ! Cugetând la acestea, nu te poţi abţine a intreba din nou: ce avem de făcut ? Ce 
sa facem cu aceste dumnezeieşti puteri, ca sa ne mantuim ? 
lata ce sa facem: 

1) Sa-I mulţumim Domnului, care astfel a binevoit intru noi, sa-I mulţumim pentru ca, imediat 
după ce ne nastem, intram intr-un climat mântuitor si aflam gata pregătite toate cele 
trebuincioase mântuirii si, inca inainte de a deveni conştienţi, suntem porniţi pe calea mântuirii, 
intrând in fluxul comun al celor ce se mantuiesc. După cum, in natura văzuta, cea mai mica 
insecta, imediat după naştere, găseşte in jurul ei totul pregătit pentru viata, la fel si noi, imediat 
ce am apărut pe lume, Dumnezeu ne invaluie cu calda Sa grija, care se continua apoi pana la 
sfârşitul zilelor noastre. Inca din leagăn ne cuprinde in imbratiserile ei maica noastră, Biserica: ne 
ajuta sa renastem spre o viata noua, ne hrăneşte si ne ocroteşte pe toate drumurile vieţii si nu ne 
părăseşte pana nu ne lasă la groapa, insotindu-ne cu rugăciunea - aducătoare de impacare pentru 
cei ramaşi, plina de putere pentru cei repausati: in fericita adormire dăruieşte, Doamne, veşnica 
odihna adormitului robului Tau ( sau adormitei roabei Tale). Prin ce ne-am invrednicit de acestea ? 
Prin nimic. Exista multe popoare care nu cunosc calea cea adevărata. Cei care se nasc printre ei 
trebuie sa caute calea cu multa strădanie, si inca nu se ştie daca o vor găsi. Iar noi pasim pe ea 
fara nici un fel de osteneala din partea noastră, o găsim fara sa o căutam. De ce este asa ? Numai 
Dumnezeu ştie. Dar nu se poate sa nu vedem, in aceasta lucrare a Proniei dumnezeieşti, sub 
toate aspectele deosebita bunavoire a lui Dumnezeu fata de noi. 

Pentru toate acestea, sa-I mulţumim aşadar, Domnului, care asa a binevoit intru noi ! Sa-I 
mulţumim, totodată, pentru insasi convingerea noastră ca suntem in posesia mijloacelor cu 
adevărat mântuitoare, căci, legata de aceasta convingere, sta alta convingere, aceea ca 
Dumnezeu ne este cu deosebire apropiat, ca singurul Dumnezeu adevărat este Dumnezeul nostru 
si noi suntem poprul Sau. Iar mai mult decât aceasta binefacere nici nu poate fi pe pamant. 

2) Auzind acestea, poate ca mulţi dintre noi vor fi gata sa exclame, ca si cum ar fi pipăit deja 
mântuirea: Domnul meu si Dumnezeul meu ! Dar nu uitaţi, fraţilor, cuvântul Domnului: "Nu 
oricine ... zice: Doamne, Doamne, va intra in Imparatia" lui Dumnezeu (Matei, 7,21). lata o 
intrebare: Ce altceva mai avem de făcut ? lata ce mai avem de făcu. Sa ne predam cu toate 
gândurile, cu toata inima si cu toata puterea noastră in seama acestei rânduiri dumnezeieşti a 
mântuirii noastre, si anume: 

a) Sa ne păstram convingerea neclintita in adevărul acestei iconomii a mântuirii si in necesitatea 
ei imperioasa pentru toate lumea, in general. Vai, fraţilor ! Biruiti-va ispita mintii si cugetările 
deşarte pe care le auziţi de la alţii. Nu va lasati prada indoielilor si nu ingaduiti ca indrazneata si 
orgolioasa intrebare: "De ce ?" si "Pentru ce ?" sa va zdruncine echilibrul credinţei. Mai bine 
acceptaţi ca este asa. Respingeţi aceste amăgiri. Nu suntem noi primii. Cati s-au mântuit pe 
aceasta cale ?! Când suntem bolnavi vine doctorul sa ne vindece. Ii explica, oare, doctorul, de ce 
ii administrează bolnavului un anumit tratament si nu altul ? Sa ne punem, aşadar, paza buzelor si 



sa ne supunem, smeriţi fata de toate, ca fata de randuiala lui Dumnezeu. 

b) Si nu este numai aceasta. Sa alungam partasia, asentimentul fata de toata aceasta randuiala, 
adică sa ne potrivim in asa fel starea lăuntrica, incat inima noastră sa afla bucurie atât in primirea 
cu vrednicie a Sfintelor Taine, cat si in orice slujba dumnezeiasca si in orice ierugie, in ascultarea 
propovaduirii adevărurilor dumnezeieşti, in supunerea atenta fata de călăuzirea si sfaturile 
pastorilor, si, in general, in orice lucrare prescrisa de legea lui Dumnezeu. Fiecare este atras 
inspre lucrurile cu care se afla in asentiment, fata de care se simte partas. Cine se simte partas cu 
cele ale mântuirii, către acestea se indreapta. Cine se simte partas cu altceva, către aceea 
aleargă. lata de ce, in timp ce unii se grăbesc spre biserica, alţii merg la teatru, la bal sau la 
petrecere... Dar stiti bine ce avem de aşteptat de la acestea din urma... Nutati-va inima de la 
aceste locuri deşarte in veselitorul lacas dumnezeiesc si aflaţi acolo indulcirea si toate plinătatea 
bucuriei inimii. Unde este comoara - spune Domnul - acolo se afla si inima. Deci, unde este inima, 
acolo se afla si comara. Ce fel de comori propune lumea ? Merita oare sa ne murdărim inima cu 
ele, inima care a fost menita dintru inceput a fi lăcaşul lui Dumnezeu ?! Sa nu creadă cineva ca le 
putem impaca pe amândouă! Nu se poate. Inima noastră este una si este simpla, asa incat, acolo 
unde se afla ea, acolo se afla totul si nu o vom mai găsi - căci nu se mai poate afla - in nici o alta 
parte. De aceea, cel ce este in lume cu inima, acela se afla in Biserica fara inima. Si invers, cel ce 
se afla cu inima in Biserica, acela este in luma fara inima. Dar, fara inima, nu este viata. Este bine 
sa fii in lume fara inima, dara sa fii fara inima in Biserica lui Dumnezeu inseamna sa fii făţarnic in 
ochii lui Dumnezeu, in fata atoatevazatorului Dumnezeu. 

lata de ce, fata de toate cele scrise mai sus, trebuie sa adăugam: 

c) împlinirea plina de râvna, neabătuta si fara preget, a tot ce se cere pentru mântuire. Căci, e 
una si buna: daca vrei sa te mantuiest, tinte-te de lucruri mântuitoare; iar daca nu, treaba ta, 
numai sa ştii ca nu poţi lucra si lui Dumnezeu, si lui mamona. Sa ne hotărâm, aşadar, fraţilor, sa 
mergem hotărâţi pe calea mântuirii, fara sa ne inclinam nici la stânga, nici la dreapta. Sa 
respingem impartirea sufleteasca si sa ne indreptam picioarele schiopatatoare! Ce veţi spune 
despre un bolnav care zace intr-un spital bun, este supravegheat de un medic bun, primeşte 
medicamente potrivite exact pentru boala lui, dar le dispreţuieşte pe toate: nu-l asculta pe medic 
si nu ia medicamentele ? Ce veţi spune, de asemeni, depsre cel ce sta in fata unui izvor curat, 
simte setea si are posibilitate, chiar are nevoia sa-si potolească setea tocmai de la acel izvor, dar, 
in loc de aceasta, lasă izvorul si fuge la râul cel plin de tina, de târâtoare si de murdărie si de 
acolo bea apa, care nu-i astâmpăra setea ? Desigur ca nu veţi fii de acord nici cu unul , nici cu 
celalalt. Dar oare nu asupra noastră insine vom proclama aceasta condamnare daca, având la 
dispoziţie toate mijloacele mântuitoare, nu ne vom folosi de ele cum se cuvine ? Si nu noua ni se 
va adresa, oare, mustrarea lui Dumnezeu: "Pe mine, izvorul apei celei vii, M-au părăsit, si si-au 
săpat fântâni sparte, care nu pot tine apa" (Ier. 2,13). Aşadar, fraţilor, sa-I mulţumim Domnului, 
ca, in marea Sa milostivire, Si-a apropiat de noi atât de mult mântuirea Sa. Dar sa punem si noi 
umărul! Calea mântuirii ne-a fost arătata si lămurită. Ea se afla in fata noastră. Dar, cu toate 
acestea, nu ne vom mântui, daca nu o vom parcurge ! Am spus: afla si păstrează invatatura 
credinţei si, primind putere de la Sfintele Taine, mergi pe calea poruncilor, sub călăuzirea 
pastorilor. Cunoaşterea credinţei si a poruncilor, Sfintele Taine cu toate ierugiile si cu indurmarea 
preoţilor alcătuiesc impreuna calea mântuitoare, care se afla in fata noastră. In ce se afla intreaga 
lucrare a mântuirii ? In urma acestei cai. Haideţi deci s-o urmam! "lata acum vreme potrivita, iată 
acum ziua mântuirii" (II Cor. 6,2). Amin. 



In timp ce ma gândeam ce sa va spun in concluzia discuţiilor noastre despre mântuire, mi-am 
amintit de o intamplare citita de mult intr-un vechi parteric. Este foarte apropiata de subiectul 
discuţiei noastre si socotesc ca nu este de prisos sa v-o povestesc, asa cum se desenează ea 
acum in mintea mea. 

Un batran imbunatatit, care trăia retras in pustie, căzu in intristare si intunericul gândurilor 
potrivnice incepu sa-i ameninţe sufletul, insuflandu-i indoiala asupra dreptei alegeri a felului lui de 
viata si intrebandu-se daca poate sa nu nădăjdui ca toate strădaniile lui se vor incununa cu 
succes. Inima ii plângea, dar ochii nu izvorau lacrimi. O durere uscata ii chinuia. In timp ce se 
omora asrfel cu intristarea, i se arata ingerul Domnului si ii spuse: "De ce te tulburi si de ce intra 
intrebarile in inima ta ? Nu eşti tu nici primul, nici ultimul care mergi pe aceasta cale. Mulţi au 
strabatut-o, mulţi o străbat acum si mulţi vor ajunge pe ea in lăcaşurile luminoase ale raiului. 
Mergi si iti voi arata atât caile diferite pe care merg fii oamenilor, cat si locurile in care duce 



fiecare cale. Priveşte si ia aminte !". 

Ascultând chemarea ingerului, pustnicul se ridica si merse; dar, abia făcu cativa paşi inainte, ca 
ieşi parca afara din sine si se cufunda in contemplarea unei vedenii minunate, care se deschise 
inaintea ochilor mintii sale. Văzu in stânga sa un intuneric pustiu, ca un perete de nepătruns, 
inauntrul căruia sa auzea zgomot, larma si tulburare. Sfredelind intunericul cu privirea, văzu un 
rau larg, involburat de valuri, care se rostogoleau inainte si inapoi, la stânga si la dreapta; si, de 
fiecare data când prin fata ochilor sai trecea in viteza un val, cineva parca ii rostea desluşit in 
ureche: "Este valul necredinţei, al nepăsării, al răcelii"; "Acesta - al nemilostivirii, al desfranarii, al 
luării de mita"; "Acesta - al desfătării, al huzurului, al pizmei, al vrajbei"; "Iar acesta - al beţiei, al 
necuratiei, al lenevirii, al infidelităţii intre soţi" si asa mai departe. Si, in fata pustnicului, fiecare 
val răsucea pe creasta lui o mulţime nenumărata de oameni, ridicandu-i din rau si iarasi 
cufundandu-i la fund. Bătrânul exclama ingrozit: " Doamne ! Oare toţi aceştia vor muri si nu este 
pentru ei nădejde de mântuire ?" îngerul ii răspunse: "Priveşte mai departe si vei vedea 
milostivirea si dreptatea lui Dumnezeu !". 

Pustnicul mai privi o data râul si văzu ca era acoperit, de-a lungul si de-a latul lui, cu mici barei in 
care stăteau nişte tineri luminoşi cu fel de fel de arme, spre ajutorul celor ce se inecau. Ei ii 
chemau pe toţi la ei si unora le intindeau mana, altora le coborau prăjini si scânduri, altora le 
aruncau frânghii, iar uneori scufundau pana la fund cange si cârlige: poate ca se va agata si de 
acolo cineva. Foarte rar le răspundea cineva chemării, dar si mai putini erau cei ce se foloseau 
cum se cuvine de armele salvatoare care li se dădeau. Cea mai mare parte le respindgeau 
sfidători si cu un fel de satisfacţie sălbatica se scufundau in râul care răspândea fum inabusitor, 
duhoare grea si miros de ars. Bătrânul isi intinse privirea mai departe de-a lungul râului si la 
capătul lui văzu o prăpastie fara fund, in care râul se prăbuşea. Mulţime de tineri luminoşi treceau 
iute cu bărcile incolo si incoace, chiar pana la marginea prapastiei, dând ajutor, cu grija fiecăruia; 
dar, cu toate acestea, in fiece clipa, in fiecare loc al râului multe mii de oameni se prăbuşeau 
impreuna cu râul in prăpastie, de unde se auzeau vaiete de disperare si scrasnirea dinţilor. 
Bătrânul isi acoperi fata si izbucni in lacrimi. Si auzi o voce din cer: "Este amar, dar cine-i de vina 
? Spune, ce as mai fi putut sa fac pentru mântuirea lor si nu am făcut ? Dar ei resping, cu 
impietrire, orice ajutor le este dat. Ei Ma vor respinge si pe Mine, daca Ma voi pogori in ajutorul lor 
in cele mai amare locuri de suferinţa". 

Linistindu-se cat de cat, pustnicul isi indrepta privirile spre dreapta, spre răsăritul luminos si fu 
mângâiat de o vedenie imbucuratoare. Cei ce, ascultând chemarea tinerilor luminoşi, le intindeau 
mana sau se prindeau de vreo arma salvatoare, erau scoşi de aceştia pe malul drept. Aici ii 
intimpinau alte persoane, ii primeau in nişte mici clădiri zvelte, intinse in număr mare de-a lungul 
intregului mal, unde ii spălau cu apa curata, ii imbracau in haine curate, ii incingeau, ii incaltau, le 
dădeau un toiag si, intremandu-i cu hrana, ii trimiteau la drum, mai departe spre răsărit, 
poruncindu-le sa nu se uite in laturi, sa meargă fara oprire, sa privasca cu atenţie pe unde calea si 
sa nu treacă pe langa nici o clădire ca aceasta, fara sa intre in ea si sa se intremeze cu hrana si cu 
sfat de la cei in grija cărora erau lăsate acele clădiri - la fel făceau toţi cei ce intrau acolo. 
Bătrânul isi plimba ochiii de-a lungul malului si văzu ca pe toata lungimea lui erau astfel de 
oameni izbăviţi care se pregăteau de drum. Pe fetele tuturor se intiparise bucuria si insufletirea. 
Se vedea ca toţi simţeau o deosebita uşurinţa si putere si se aruncau cu o anumita nestavilire pe 
calea ale cărei prime etape erau impodobite cu flori plăcut mirositoare. 

Apoi pustnicul isi indrepta privirea mai departe spre răsărit si iată ce i se descoperi. Frumoasa 
poiana se termina nu departe de mal; mai departe urmau munţii, ale căror lanţuri erau orientate 
in direcţii diferite. Munţii se ridicau tot mai sus si mai sus, se intersectau cu prăpăstii, ba erau 
golaşi si stancosi, ba acoperiţi cu tufăriş si păduri. Peste tot, pe munţi, se vedeau calatorii- 
nevoitori. Unul se catara pe o panta abrupta, altul stătea sa se odihnească sau sa cugete, altul se 
lupta cu o fiara sau cu un şarpe; unul mergea direct spre răsărit, altul pe o direcţie piezişa, iar 
altul le tăia celorlalţi calea, de-a curmezişul; insa toţi erau obosiţi si asudaţi, erau in lupta si in 
incordare sufleteasca si trupeasca. Rareori vreun drumeţ isi vedea calea in permanenta: adesea, 
aceasta dispărea cu totul sau se rasfrangea in mai multe carari intortocheate; intr-alt loc o 
acopereau ceata si intunecimea, intr-altul drumul era tăiat de o prăpastie sau de o stanca 
abrupta; colo, calea era oprita de foarele pădurii sau de târâtoarele veninoase din văgăuni. Dar 
iată ce era minunat: peste tot, printre munţi erau răspândite clădiri frumoase, asemeni celor in 
care fuseseră primiţi pentru prima data cei salvaţi din apa. Imediat ce intra calatorul in aceste 
clădiri, asa cum i se poruncise de la inceput, oricât de epuizat ar fi fost pana atunci, ieşea de acolo 
viguros si plin de puteri. Atunci fiarele si târâtoarele nu puteau sa-i suporte privirea si fugeau din 
calea lui; nici un fel de piedici nu-l făceau sa intarzie prea mult si găsea repede calea care se 
ascunsese de el prin nu se ştie ce mijloace, urmând indicaţiile primite in acele clădiri. De fiecare 



data când cineva depăşea o piedica sau invingea un duşman, se făcea mai puternic, mai inalt si 
mai chipeş; cu cat cineva se inalta mai sus, cu atât devenea mai frumos si mai luminos. Pe vârful 
muntelui, locul se făcea din nou lin si presărat de flori; dar cei ajunşi acolo intrau repede intr-un 
nor luminos sau intr-o ceata, din care nu se mai vedeau. 

Pustnicul ridica ochii mai sus de nor si in spatele lui sau in spatele muntelui văzu o lumina 
minunata, de o frumuseţe nemaivăzuta, din care se auzeau pana la el preadulci cântări: "Sfanţ, 
Sfanţ, Sfanţ este Domnul Savaot!" Bătrânul căzu cu smerenie la pamant si deasupra lui trecu cu 
răsunet cuvântul Domnului: "Alergaţi asa ca sa-l luaţi [premiul]" (I Cor. 9,24). 
Ridicandu-se din nou in picioare, pusticul văzu ca de pe diferitele piscuri ale muntelui erau destui 
calatori din locuri diferite care fugeau năvalnic inapoi spre rau, unii in trecere, alţii cu strigate si cu 
cuvinte de hula si de ocara. Fiecare dintre aceştia era strigat de sus si de prin alte parti sa se 
oprească. Dar, impinsi de nişte arapi scunzi de statura, aceştia nu ascultau glasul prevenitor si se 
cufundau din nou in râul năclăit. Atunci pustnicul intreba cu mirare: "Doamne, de ce ?" si auzi ca 
răspuns: "Este rodul samavolniciei si al nesupunerii fata de randuiala tocmita de Dumnezeu !". Cu 
acestea, vedenia lua sfârşit. 

îngerul care ii atrăsese pustnicului vedenia ii intreba, in fine: "Ei, te-ai liniştit ?". Bătrânul i se 
inclina pana in pamant. 

Cred, fraţilor, ca nu este nevoie de multa vorbărie pentru talcuirea acestei vedenii. Râul este 
lumea; cei cufundaţi in el sunt oamenii care trăiesc după duhul lumii, in patimi, in vicii si in 
păcate; tinerii luminoşi din barei sunt ingerii si, in general, harul care ne cheamă la mântuire; 
prăpastia fara fund in care se prăbuşea râul cu tot cu oameni este pierzania; clădirea frumoasa de 
pe malul drept este Biserica unde, prin Taina pocăinţei sau a botezului, păcătoşii convertiţi se 
spală de păcate, se imbraca in haina inreptatirii, isi incing braul cu putere de sus si pornesc pe 
calea mântuirii; urcarea muntelui, cu diferitele piedici, reprezintă diferitele nevointe in curăţirea 
inimii de patimi; fiarele si târâtoarele sunt duşmanii mântuirii; locul cel lin de pe vârful muntelui 
este liniştirea inimii; norul luminos care ii acoperă pe muritori este moartea impacata; lumina de 
după munte este raiul cel fericit; clădirile răspândite pe munte sunt templele lui Dumnezeu. Cine, 
aflandu-se pe cale, intra in aceste clădiri, adică cine primeşte Tainele si participa la sfintele slujbe 
si rugăciuni ale Bisericii si se foloseşte de sfatul si de indrumarea pastorilor, acela depăşeşte cu 
uşurinţa toate piedicile si grabnic ajunge la desăvârşire. Iar cel ce, din samavolnicie, le respinge si 
nu se supune sfaturilor si indrumarilor pastorilor, acela cade repede, si duhul lumii ii va ademeni 
din nou. 

Consider de prisos sa mai adăugam orice alta povata. Va implor numai, fraţilor, izbaviti-va 
de veacul acesta inselator ! Amin. 



